羅冠聰

羅冠聰，花名「電競聰」，係香港政治組織香港眾志創黨主席、前香港立法會議員，做過第五十八屆香港專上學生聯會秘書長。

簡歷
羅冠聰中國大陸出世，6歲跟阿媽到香港。佢中學讀香港教育工作者聯會黃楚標中學，大學讀嶺南大學文化研究系。

2015年，羅冠聰以37票當選專上學聯秘書長，但由於佢同香港特別行政區行政長官嘅選舉嘅小圈子程度相提並論，而有「羅三七」嘅謔稱。其後，多間大專院校宣布退出學聯，史稱退聯風波。

2016年4月10號，佢同周庭、黃之鋒等人成立香港眾志，佢亦都成為咗香港眾志嘅創黨主席。

2016年，羅冠聰參選第6屆香港立法會選舉嘅港島區直選，結果以50818票順利當選，成為香港史上最後生嘅立法會議員。

2017年7月14號，羅冠聰同劉小麗、姚松炎、梁國雄因為被指褻瀆立法會誓言，被法庭裁定喪失立法會議員嘅議席。

2020年6月30號，佢喺Facebook宣佈退出香港眾志。之後喺7月2號證實佢已經離開咗香港，7月13號佢再透露話自己去咗英國倫敦。

類:香港監犯
香港眾志成員
嶺南大學 (香港) 舊生
冠聰
民主自決派人士
英國港僑